Tallinna Eriarstikeskus loodi 2018. aasta alguses ainulaadse Lasnamäe Tervisemaja viiendale korrusele. Meie eesmärgiks oli tekitada mugav keskkond, kus inimene saaks enamuse vajaminevast meditsiinilisest abist ühest ja samast kohast. Nii ongi võimalus tulla Lasnamäe Tervisemajas asuvate perearstide vastuvõtult kohe meie juurde ultraheli- või röntgenuuringule ja erinevate eriarstide konsultatsioonidele, protseduuridele ja operatsioonidele.
#000000
Meie juures töötavad suure kogemuse ja kaasaegsete teadmistega oma eriala tippspetsialistid, kelle käsutuses on parim meditsiiniline aparatuur ning kes on koondunud meie keskusesse üle Eesti. Meie arstid annavad abi nii eesti, vene kui ka inglise keeles.
#000001
Me teeme oma tööd südamega, sest teame, et iga inimese mure on tema jaoks suurim mure. Meie hooliv meeskond võtab alati aega, et teid ära kuulata, süveneda teie tervisemuresse ning selgitada kõike, mida vajate. Eelkõige on meile oluline, et patsiendid tunneksid end mugavalt suheldes meie arstide ja spetsialistidega.
#000002
Meditsiinis räägitakse järjest enam individuaalsest ennetusest ning diagnostikast, mis tuvastab konkreetsed riskid südame-veresoonkonna haigustele või pahaloomulistele kasvajatele. Töötame selles suunas, et tuua need võimalused praktiliselt inimeseni – pakkuda haiguste riskide hindamise võimalust, nõustamist ja ravi. Nii saavad meie arstid ja spetsialistid töötada koos patsiendiga, et leida parimad lahendused.
#000003
Tallinna Eriarstikeskus on erakliinik, mis pakub tasulisi raviteenuseid. See tähendab, et järjekorrad on lühikesed ning eriarsti või spetsialisti konsultatsioonile pääseb kiiresti. Erakliinikuna suudame pakkuda patsiendile personaalset lähenemist – meil on piisavalt aega kõigile patsientidele.
#000004
Kui teil on küsimusi või soovite broneerida aega vastuvõtule, siis võtke ühendust Tallinna Eriarstikeskusega juba täna.
#000005